เจอร้านนี้โดยบังเอิญหลังจากเสร็จธุระที่ศาลเจ้าพ่อเสือ เนื่องจากวันที่ไปไหว้ศาลเจ้าพ่อเสือเป็นช่วงที่ผู้คนไปไหว้แก้ชงกัน ร้านอาหารอร่อยๆ แถวๆ ศาลเจ้าพ่อเสือก็คนเต็มร้านกันหมด เรากับพี่สาวก็เลยตัดสินใจเดินกันมากเรื่อยๆ ประมาณว่าเจอร้านไหนน่าสนใจ คนไม่เยอะมากก็แวะเข้ากันเลย

หลังจากเดินผ่าน ถนนมหรรณพ มาเรื่อยๆ มาจนถึงแยกศาลาว่าการ กทม. ก็บังเอิญเห็นร้านนี้เข้า ดูท่าทางร้านสะอาดสะอ้าน หน้าร้านมีทั้งเป็ดย่าง ทั้งหมูแดงแขวนอยู่ในตู้ ดูน่ากินดี เนื่องจากทั้งสองคนไม่ได้หิวกันมากเท่าไหร่ ก็สั่งมาลองกันแค่สองอย่างค่ะ

- บะหมี่หยกเป็ดย่าง .. เป็ดย่างเค้าอร่อยมาก รสชาติดีมาก เข้ากับบะหมี่หยกได้เป็นอย่างดี

- เกี๊ยวน้ำหมูแดง .. อร่อยเหมือนกันค่ะ น้ำซุปรสชาติดี แต่รวมๆ แล้วหมูแดงอร่อยสู้เป็ดย่างไม่ได้ค่ะ

ก็ถือว่าเป็นการบังเอิญที่เป็นผลดีจริงๆ ค่ะ